Malone i Payton postali Lakersi! (18/7/03) - 2003-07-17
Za Lakerse će iduće godine igrati i Derek Fisher, Rick Fox i Devean Gorge
Karl Malone i Gary Payton i službeno su postali igrači Los Angeles Lakersa. Malone, vjerojatno najbolji krilni igrač u povijesti NBA lige, potpisao je dvogodišnji ugovor za samo tri milijuna dolara. Payton će u prvoj godini igranja za Lakerse dobiti četiri milijuna i 900 tisuća dolara. Tako će se dvojica veterana, Malone ima 40, a Payton 35 godina, pridužiti Shaqu O'Nealu i Kobe Bryantu. Za Lakerse će iduće godine igrati i Derek Fisher, Rick Fox i Devean Gorge, dok Rober Horry navjerojatnije odlazi. Dok se Lakersi pojačavaju, drugi LA klub – Clippersi, naprosto se raspadaju! U Minnesotu odlazi Michael Olowokandi, Corey Maggette postaje igrač Utah Jazz-a, a Andre Miller Denver Nuggetsa. Sada odlazi i Elton Brand, inače najbolji Clippersov igrač. On prelazi u Miami Heat ukoliko Clippersi, koji su mu već ponudili 60 milijuna dolara, u roku od 15 dana ne podignu cijenu. Na istoku, Alonzo Mourning nije gubio vrijeme i prvog dana prijelaznog roka potpisao je za New Jersey Netse. U Detroitu manager Pistonsa, Joe Dumars, nudi Ricku Hamiltonu 62 milijuna za sedmogodišnji ugovor.